कार्यशैली में सुधार कर लोकहित में करें कार्य : एसडीएम
डेगानाएसडीएम रविन्द्र कुमार चौधरी ने सोमवार को उपखंड कार्यालय में सभी विभागों के अधिकारियों की बैठक ली। इस दौरान शिक्षा, पेयजल, चिकित्सा, विद्युत आयुर्वेद समेत सभी विभागों के अधिकारी बैठक में शामिल हुए। बैठक की अध्यक्षता करते हुए एसडीएम चौधरी ने कहा कि अधिकारी कार्मिक कार्यशैली को सुधार कर लोकहित में जुट जाए। उन्होंने कहा कि ड्यूटी मैनुअल के अनुसार काम करें और विभागों में शत प्रतिशत उपस्थिति सुनिश्चित करते हुए योजनाओं की धरातलीय क्रियान्विति भी सुनिश्चित करें। एसडीएम ने विभागों से योजनाओं की प्रगति की समीक्षा रिपोर्ट ली। बैठक में जलदाय विभाग के अधिकारी धन्नाराम चौहान ने बताया कि डेगाना में क्षेत्रीय स्तर पर पंपसेट रेवाइडिंग व्यवस्था नहीं है, जिस कारण जले हुए पंपसेट नहीं बदल पा रहे हैं।
डेगाना. उपखण्ड कार्यालय में बैठक के दौरान मौजूद अधिकारी।
hin_Deva hin_Deva bho_Deva